น้ำมันปิดพุ่ง/ทองคำบวก/ดาวโจนส์ร่วง
หุ้นดาวโจนส์ปิดร่วง 222.19 จุด วิตกแผนกระตุ้นเศรษฐกิจไม่คืบ ด้านราคาน้ำมันพุ่ง 1.01 ดอลลาร์ ขณะที่ทองคำเพิ่มขึ้น 6.20 ดอลลาร์
28 ต.ค. 2563

ดัชนีเฉลี่ยอุตสาหกรรมดาวโจนส์ปิดที่ 27,463.19 จุด ลดลง 222.19 จุด หรือ -0.80% ขณะที่ดัชนี เอสแอนด์พี 500 ปิดที่ 3,390.68 จุด ลดลง 10.29 จุด หรือ -0.30% ส่วนดัชนีแนสแดคปิดที่ 11,431.35 จุด เพิ่มขึ้น 72.41 จุด หรือ +0.64%
ดัชนีดาวโจนส์ตลาดหุ้นนิวยอร์กปิดเมื่อวันที่ 27 ตค. ร่วงเป็นวันที่ 3 นักลงทุนกังวลหลัง ทำเนียบขาวเปิดเผยว่า รัฐบาลสหรัฐและพรรคเดโมแครตอาจไม่สามารถบรรลุข้อตกลงในการออกมาตรการกระตุ้นเศรษฐกิจได้ก่อนวันเลือกตั้งประธานาธิบดี
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 1.01 ดอลลาร์ ปิดที่ 39.57 ดอลลาร์ ด้านเบรนต์ทะเลเหนือลอนดอน งวดส่งมอบเดือนธันวาคม เพิ่มขึ้น 74 เซนต์ ปิดที่ 41.20 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนธันวาคม เพิ่มขึ้น 6.20 ดอลลาร์ ปิดที่ 1,911.90 ดอลลาร์ต่อออนซ์